|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |  ……………..2020 nr  |
|  |  |

**Kasutusloa andmine (V.Gerassimovi tn 2)**

**1. ASJAOLUD JA MENETLUSE KÄIK**

09.09.2020 ehitisregistri keskkonda laekus läbivaatamiseks V.Gerassimovi tn 2 kinnistul Narva Kreenholmi Gümnaasiumi staadioni ja ümbritseva maa-ala kasutusloa taotlus nr 2011371/17302. V.Gerassimovi tn 2 (katastri üksuse tunnus 51105:004:0003) kinnistul Narva Kreenholmi Gümnaasiumi staadioni kompleksis kasutusele võtuks on järgmised rajatised: staadion ja kergejõustik (ehitisregistri kood 221289722), sademeveekanalisatsioon (ehitisregistri kood 221289884), piirdeaed (ehitisregistri kood 221289723), lava (ehitisregistri kood 221289725), mänguplatsid (ehitisregistri kood 221289724), välisvalgustus (ehitisregistri kood 220869802), drenaažitorustik (ehitisregistri kood 221289886), maakaabel (ehitisregistri kood 221291222). Taotlusele on lisatud ehitusprojekt „Kreenholmi gümnaasiumi staadioni ja ümbritseva maa-ala projekteerimine“, projekteerija OÜ Zoroaster, ning vajalik teostusdokumentatsioon.

Teostatud ehitustööd vastavad 13.11.2019 antud ehitusloale nr 1912271/33065 ja ehitusloa menetluse raames kooskõlastatud ehitusprojektile. Ehitusprojektiga oli ettenähtud rekonstrueerida Narva Kreenholmi Gümnaasiumi staadioni ja korrastada ümbritsevat maa-ala.

08.10.2020 ehitisregistri keskkonnas, koduleht [www.ehr.ee](http://www.ehr.ee), on genereeritud kasutusloa eelnõu nr 2012371/15841, menetluse nr 228683 ning eelnõu suunatud Narva Linnavalitsuse Linnamajandusameti ning Arhitektuuri- ja Linnaplaneerimise Ameti spetsialistidele kooskõlastamiseks. Samas ehitusdokumentatsioon oli suunatud arvamuse avaldamiseks tehnovõrkude valdajate poole (AS Gaasivõrk, OÜ VKG Elektrivõrgud, AS Narva Vesi).

Kõik kaasatud isikud hindasid Narva Kreenholmi Gümnaasiumi territooriumil rajatud staadioni kompleksi nõuetele vastavaks ning ehitisregistri kasutusloa menetluse raames kinnitasid oma allkirjadega, et ehitusseadustikus § 55 loetletud põhjused kasutusloa väljastamisest keeldumiseks puuduvad. Töövõtja, omanikujärelevalve ja tellija on allkirjastanud üleandmise-vastuvõtmise akti, milles osapooled kinnitavad, et: töövõtja lõpetanud lepingujärgsete tööde teostamise ja annab need Narva Linnavalitsuse Linnamajandusametile; tööd on lõpetatud õigeaegselt, vastavalt lepingule, lepingujärgsele projektdokumentatsioonile, üldistele ehituseeskirjadele ja kvaliteedinormidele; tellijale on üle antud kõik objektiga seotud ehitusdokumentatsioon ja objekti hooldusjuhendid.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puuduseid ning ehitisregistri elektroonilise keskkonna kaudu mitu korda kasutusloa taotlus on tagastatud puuduste kõrvaldamiseks.

14.09.2020 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega, ehitusseadustiku § 55 kohaselt Narva Kreenholmi Gümnaasiumi territooriumil rajatud staadioni kompleksi kasutusloa andmisest keeldumise põhjused puuduvad ning võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

Väljastada Narva Kreenholmi Gümnaasiumi territooriumil V.Gerassimovi tn 2 kinnistul rajatud staadioni kompleksile (staadion ja kergejõustik, sademeveekanalisatsioon, piirdeaed, lava, mänguplatsid, välisvalgustus, drenaažitorustik, maakaabel) kasutusluba.

**4. RAKENDUSSÄTTED**

* 1. Korraldus jõustub seadusega sätestatud korras.
	2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Aleksei Jevgrafov Üllar Kaljuste

Linnapea Linnasekretär